Francisco de Paula González Álvarez

Francisco de Paula González Álvarez  foi un empresariu del tabacu y políticu asturianu.

 Biografía 
Nació nel conceyu asturianu de Candamu. De mui mozu coló pa Cuba col so tíu maternu Julián Álvarez Granda, unu de los más asturianos más fanegueros de L'Habana, quien lu mandó a Nueva York pa que terminara los sos estudios. Influyíu pol so tíu, entamó a trabayar nel mundu del tabacu nes empreses cubanes Henry Clay y Romeo y Julieta, dos de les compañíes más importantes de la dómina. En 1878, a los 21 años d'edá, aportó a la presidencia de Herny Clay y entamó carrera nel mundu de la política. Yera afiliáu al Partíu Xunión Constitucional, partíu conservador, col qu'algamó puestu de diputáu pola provincia de Pinar del Río.

Cola firma del Tratáu de París, que ponía fin a la Guerra d'España y Estaos Xuníos y entamaba la ocupación d'Estaos Xuníos de la islla, Francisco ya vendiera la empresa al alemán Gustavo Bock, que creó Henry Clay and Bock Company Ltd.. Foi entós cuando coló cola so familia pa París, onde vivieron dellos años, enantes de dir primero a Barcelona y darréu a Madrid, onde morrió nel añu 1923.

 Referencies 

 Enllaces esternos 

Categoría:Empresarios y empresaries d'Asturies
Categoría:Tabacu
Categoría:Persones de Candamu